लिक्विड ब्लिस फ़्लोट स्पा
द वाइल्ड्स
कितना...
कितने परेशान हो कि वे अब तक लौटे नहीं?
क्योंकि मुझे तो बहुत घबराहट हो रही है।
अगर यह सोच रही हो कि मैं टोनी के लिए परेशान हूँ, तो मत सोचो। ठीक?
अब मेरा उससे कोई लेना-देना नहीं है।
हाँ। ठीक है। पर उसके साथ फ़ैटिन भी है।
उसने हमारी पानी की रसद से दो कैन चुराए,
तो, हमें उसके लिए तो यकीनन चिंता या दुआ नहीं करनी चाहिए।
कैसे पता कि उसी ने चुराए थे?
पक्का उसी की करतूत थी!
-उसी ने चुराए थे। -सुराग उसी की ओर इशारा कर रहे हैं।
फ़ैटिन का ही काम था।
इससे पता चलता है कि उसे हमारी ख़ैरियत की कितनी फ़िक्र है।
कोई परवाह नहीं
सबको बता दूँ कि मैं
जो करने जा रहे हूँ वह प्यार भरी श्रद्धांजलि है।
"सच कहूँ तो, मुझे आम लड़की बुलाया जाना हरगिज़ पसंद नहीं, क्या कोई आम लड़की
"इलॉन मस्क के साथ नाव वाली पार्टी में रंगरलियाँ मनाएगी
"और नई टेस्ला कार की बनावट की प्रेरणा बनेगी?
"मुझसे उलझो मत।"
"मैं? मैं मेहनत करके पसीना बहाऊँगी?
"गूची के कपड़ों में? मुझे नहीं लगता।"
मुझे हँसते हुए बुरा लग रहा है, पर...
"मैं कन्या राशि की हूँ
जिसका चंद्रमा मीन राशि में है, तो मुझसे पंगा न लेना।"
मैं भी करती हूँ।
"मुझे भयंकर यौन रोग है।"
क्या? कुछ ज़्यादा हो गया?
सब ठीक तो है, डॉट?
मुझसे लाइटर खो गया।
तुमसे लाइटर खो गया?
-अब हम कैसे... -संकेत वाली आग को जलाए रखेंगे।
पानी मिले तो उसे कैसे उबालेंगे?
जानती हूँ यह हमारे लिए कितना बुरा है, और माफ़ी चाहती हूँ।
पर अगर तुम मुझे बुरा महसूस कराना चाहती हो, तो ज़हमत मत उठाओ।
मैं ख़ुद बहुत बुरा महसूस कर रही हूँ।
फिर हमें इस पर हर वक्त नज़र रखनी होगी, ठीक है?
जलाए रखना होगा, लकड़ी डालनी होगी।
ए, यह किताब तो जलाने के लिए बढ़िया चीज़ रहेगी...
यह वापस दो।
-ए! रुक जाओ! -उसे छोड़ो, लिया!
और तुम्हारी इतनी हिम्मत कि मुझे पागल बुला रही थी।
इसे वापस करो!
रेचल!
यह... यह फ़ैटिन का है, है न?
यह लो।
बस आइबूप्रोफ़ेन है। कोई निराली दवा नहीं।
शुक्रिया।
अभी भी गोली निगलना नहीं सीखा।
कोशिश से थक गई।
कुछ लड़ाइयों में हार मान लो, तो बाकी लड़ाइयाँ
लड़ने की ताकत मिल जाती है।
मुझे इस वक्त एक धमाकेदार अच्छी ख़बर की ज़रूरत है।
हमने माल पहुँचा दिया है।
गुप्त तरीके से, बहुत कम खर्च में।
-तुम्हें इस ख़बर की उम्मीद नहीं थी। -काश तुम वहाँ होती।
हाँ, पर अभी वक्त सही नहीं है।
पर, देखो,
वहाँ हमारी बेहद काबिल टीम मौजूद है।
उसका नज़रों से ओझल होना किसी मुसीबत का इशारा नहीं है।
शायद पश्चिमी छोर पर होगी, वहाँ के कैमरे ख़राब हो गए थे।
और वह किसकी ग़लती है?
केवल वह ज़िम्मेदार नहीं है।
तेज़ हवाओं ने उनके उपकरणों को हिला दिया।
उसे अपने बाल यूँ पीछे नहीं करने चाहिए।
आगे के बाल ज़्यादा खड़े हैं।
लो शुरू हो गई।
क्या?
तनाव में होती हो तो घटिया बातें करती हो।
शायद ऐसे इंसान को काम पर रखकर
परेशान हूँ जो मुझसे नफ़रत करता है।
वह तुमसे नफ़रत नहीं करता।
बात इतनी है कि उस हादसे के बाद से,
वह हमारी विषयों को लेकर थोड़ा हिफ़ाज़ती हो गया है।
एलेक्स!
तुम ठीक हो?
क्या वाकई ठीक हो?
मुझे लगा कि हमारी प्रतियोगियों की
भलाई के लिए इतने चिंतित रहने के चलते,
तुम्हें ग़ायब हुई लड़की की फ़िक्र हो रही होगी।
क्या मुझे सच बोलने की इजाज़त है?
बेशक।
अब तक कोई उसे ढूँढ़ने क्यों नहीं भेजा गया?
दूसरे कारणों के साथ-साथ, हम यहाँ फ़ैटिन की बात कर रहे हैं।
वह कोई छुईमुई नहीं है, मेरे दोस्त।
वह तुम्हारे अंदाज़े से कहीं ज़्यादा फ़ौलादी है।
मैं छोड़ रही हूँ!
आपने सुना?
मेरे सारे दोस्त काबो बीच वीक की तस्वीरें डाल रहे हैं,
और मैं इस नर्क में फँसी हुई वायलिन का अभ्यास कर रही हूँ?
पेसिफ़िक हाइट्स वाले घर के लिए तीन प्रस्ताव आ चुके हैं।
दूसरे एजेंटों को फ़ोन करके बोलियों की जंग छिड़ने की इत्तिला कर दूँ।
कोई मुकाबले के लिए तैयार हो रहा है।
ताकतवर दिखोगे, तो ताकतवर महसूस करोगे।
लोगों को उसका आभास हो जाता है, फ़ोन पर भी।
सत्यानाश! कोई सुन रहा है?
अपने भाइयों के सामने ज़बान संभाला करो।
तो फिर मेरी बात सुनिए!
इतना अभ्यास मेरी जान ले रहा है।
मैं 17 साल की हूँ, और अभी से हाल बेहाल है।
मतलब, मेरा शरीर देखिए!
सीनियर वर्ष के ख़त्म होने तक मेरा कूबड़ निकल आएगा,
और वह भी बड़े स्तन की वजह से नहीं।
और यह नाखूनों का ज़िक्र करने वाली है तीन, दो...
नहीं करने वाली थी, पर अब बात छिड़ गई है,
तो ये बेढंगे नाखून देखिए।
मुझे अफ़सोस है कि तुम्हें अपने हुनर की कद्र नहीं। एक दिन होगी।
राना, तुमने कहा था कि बच्चों का पूरा विकास होना ज़रूरी है।
यह घर में बंद रही तो वह नहीं हो पाएगा।
-कहाँ घर में बंद रहती है? -फिर भी।
सप्ताहांत पर थोड़ी और देर बाहर रही तो भी जुलियार्ड में दाखिला हो जाएगा।
तुम दोनों...
ठीक है। पर केवल शनिवार को।
-रात 1:00 बजे। -रात 11:30 तक।
और ज़्यादा ज़िद मत करना, मोहतरमा।
पता है क्या अजीब है? उसकी कमीज़ फटी और खून से लथपथ क्यों है?
शायद इसलिए भी क्योंकि कल लिया उस पर टूट पड़ी थी।
इतना खून नहीं बहा था। उसकी पैंट नहीं फाड़ी थी।
तभी मुझे इतनी चिंता हुई।
-उस पर हमला तो नहीं हुआ? -मत कहो, शेल्ब।
इसकी बातों में मत आओ। यह बस एक बहाना है
ताकि हम तुम्हारी करतूत भूल जाएँ।
मुझे छोड़ो।
कपड़ा यहाँ मिला था।
यहाँ पड़ा था।
अगर किसी जानवर ने हमला किया होता,
तो एक भी चिथड़ा नहीं बचता।
ठीक है? खून ही खून होता।
फिर भी। वह जानबूझकर तो अपना जिवान्ची का कपड़ा नहीं फाड़ेगी।
तो, हम क्या करें?
हमें उसे ढूँढ़ना होगा।
वह हमें तंग करने के लिए सैर पर निकल गई होगी,
या अपने फालतू इलेक्ट्रिक टूथब्रश से हस्तमैथुन करने,
पर हम जानते हैं कि वह जंगल में बच न पाएगी। हॉलिडे इन तक में नहीं।
मैं वापस जाती हूँ। आग पर नज़र रखनी होगी।
हरगिज़ नहीं।
तुम हमारे साथ चलोगी।
तुम खोजने में हम सबसे माहिर हो, और साथ ही, तुम...
तुम्हें साँप से बचाव करना आता है।
मैं आग को देखती हूँ।
नहीं! उसे केवल देखना नहीं है।
उसे सुलगाने के लिए सही मात्रा में लकड़ी...
पेड़ की छाल और छोटी टहनियाँ काम करेंगी, पतली हो तो बेहतर।
गीली लकड़ियाँ इस्तेमाल नहीं करनी, और ऑक्सीजन बहुत ज़रूरी है।
ठीक है, हम चल रहे हैं?
उसे देखने से पहले ही शिकायतें सुनाई दे जाएँगी।
देखना शायद चपटे बालों के बारे में रोना सुनाई दे जाए।
पता है? मुझे नहीं लगता।
मुझे फ़ैटिन की शख्सियत एक बिगड़ी राजकुमारी से कहीं गहरी लगती है।
कभी उसके हाथ देखे हैं? यार! कितने रूखे और सख़्त हैं।
वह लड़की यहाँ आने से पहले जो भी कर रही थी, बेमन से नहीं कर रही थी।
धत् तेरे की!
फ़ैटिन?
रात के 12:47 बज गए हैं।
तुमने अपनी माँ से 11:30 का वादा किया था।
मैंने वादा किया था।
वह स्टूडियो एक काल-कोठरी जैसा था।
वक्त का अंदाज़ा ही नहीं हुआ।
तुम अभ्यास कर रही थी...
इन कपड़ों में?
मुझे माफ़ कर दीजिए।
ऐसा दोबारा नहीं होगा।
पर अगर आप शशिकला से थोड़ा प्यार से पूछेंगे,
तो शायद मेरे घर लौटने के समय में थोड़ी और छूट दिला सकते हैं न?
-वह फ़ैसला नहीं बदलेगी। -किसी भी चीज़ पर।
अगर उनका बस चले तो मुझे उस चेलो से बाँध दें।
शायद उन्हें मज़ा भी आएगा।
माफ़ कर दीजिए।
फ़ैटिन, उसे दिखता है कि तुम कितनी हुनरमंद हो।
मैं जानता हूँ वह कितनी सख़्त है,
पर उसका कामयाबी का जुनून वाकई रंग लाया है।
वह ज़ोर देती है ताकि तुम भी कामयाब हो।
इतना ज़ोर देंगी तो मैं टूट जाऊँगी।
शायद मैंने तुम्हें कभी यह बताया नहीं, पर तुम्हारे दादी और दादा,
उन्होंने कभी मुझे छूट नहीं दी।
अगर मैं हर बार अव्वल न आता, तो वे मुझे तिरिच मीर भेजने की धमकी देते।
हिमालय में बना एक युद्ध शिविर।
बाप रे, वे वाकई ऐसा कर देते?
मेरे ख़याल से वे झूठ बोल रहे थे।
कुछ लोग उस तरह के दबाव में फलते-फूलते हैं। तुम्हारी माँ की तरह।
तुम अपने पापा जैसी हो।
दुख के साथ कहना पड़ रहा है।
हमें राहत पाने के अपने ज़रिए चाहिए। ध्यान बँटाने के तरीके चाहिए।
बस उन्हें हद में रखना होगा।
डेढ़ घंटा देर से आने की बात तुम्हारी माँ को समझाना मुश्किल होगा।
और मैं उससे झूठ नहीं बोलना चाहता, ठीक है?
ठीक है।
तुम कहाँ चल दी? मेरी राहत का ज़रिया तो अभी रंग जमाना शुरू है।
तीन अलग घड़ियों की नीलामी में बोली लगाई है।
तुम्हारी पसंद की दुर्लभ रोलेक्स की बोली लग रही है।
देखा? मुझे यही समझ में नहीं आता।
आप कितने पैसे फूँकते हैं,
पर यह कैसे पता कि यह नकली नहीं होगी?
मैं हमेशा उसका इतिहास जाँचता हूँ।
तुम्हारी पीढ़ी उसे क्या कहती है, रसीद?
पापा! कितना अजीब लग रहा है!
ऐसा फिर कभी मत कहिएगा, वरना मैं शर्म से मर जाऊँगी।
फ़ैटिन!
-फ़ैटिन! -फ़ैटिन!
वह ठीक है।
मतलब, वह ठीक होगी ही। वह...
वह ठीक होगी, है न?
हमें अभी भी बहुत जगह देखना है। कुछ न कुछ सुराग मिल जाएगा।
अगर ध्यान भटकाना हो,
तो एक-दो पारी खेल सकते हैं, क्या आप इसके बदले...
-नहीं। -अरे, नहीं!
चलो भी, हम सभी को अपने दिमाग के घोड़ों को थामना है, घबराहट कम करनी है।
मैं बताती हूँ।
यह बात बता दूँ, यह मैंने नहीं बनाया।
मेरी टीम की एक लड़की से सुना था।
क्या तुम अपनी पूरी ज़िंदगी सादे दही के अलावा और कुछ नहीं खाओगी?
मतलब, मिष्टी दोई नहीं, बस सादी दही।
या अपने पिता संग सोओगी?
-क्या? -क्या?
-दही खाऊँगी! -दही खाऊँगी, यार!
दोस्तो, ध्यान दो। फ़ैटिन इतनी देर से ग़ायब है, यह हँसी-मज़ाक का वक्त नहीं है।
-दिमाग शांत रख रहे हैं। -पता है,
पर इस वक्त चौकन्ना रहना ज़्यादा ज़रूरी है।
यह तो डरावनी फ़िल्मों की कहानी जैसा है।
बच्चों की टोली, जंगल में भटकती हुई,
और फिर, जैसे ही कोई हँसता है,
या वे बेपरवाह होने लगते हैं, कोई उन्हें एक-एक करके मारने लगता है।
लो, फिर से नौटंकी शुरू कर दी, जबकि अभी वह बिल्कुल नहीं चाहिए।
नहीं। बस कह रही हूँ कि पता नहीं आगे क्या होगा।
कल रात, जब मैं टहल रही थी,
मैंने किसी जानवर की डरावनी आवाज़ें सुनी थी।
गुर्राने और चीखने की।
क्या सुनकर ऐसा लगा कि वह इतने बड़े जानवर की आवाज़ होगी?
या इतने बड़े की?
दूसरा वाला।
मर गए!
फ़ैटिन?
तुम्हें शांत होना होगा। तुम सबको शांत होना चाहिए।
तुम सब को!
मैं जा रही हूँ!
बेशक तुम ही हार मानोगी।
अपने कारनामों में दूसरों को घसीटती रहती हो,
पर तुम्हारे मतलब की बात न हुई, तो कट लेती हो।
यार, मैं वापस नहीं जा रही थी।
दूसरी ओर जाकर तलाशी का दायरा बढ़ाने वाली थी।
मुझे यह पता नहीं था।
मैं साथ चलती हूँ। पता है?
कोई सिपाही अकेला नहीं रहना चाहिए।
मैं पागल नहीं हूँ!
जानती हूँ चीखने से यह बात और पक्की हो गई।
पर कसम से, मैं पागल नहीं हूँ।
हमें तलाश जारी रखनी होगी।
फ़ैटिन!
वह अस्थिर नहीं है। नैदानिक नज़रिए से तो नहीं।
जो आवेश वह दिखा रही है, वह तनाव की प्रतिक्रिया है।
आज़ाद होने तक लिया बदहवास रहती है।
टोनी गुस्सा करती है, जब तक वह ख़ुद को चोट नहीं पहुँचाती।
और फ़ैटिन जब मुश्किल हालात में होती है या आहत होती है, तो ग़ायब हो जाती है।
जिसका नमूना हम इस वक्त देख रहे हैं।
और उसी वजह से हम बीच-बचाव करने की कोई कोशिश नहीं कर रहे।
एलेक्स, क्या तुम ज़रा एवी रूम में जाकर प्रोजेक्टर की जाँच करोगे?
पता नहीं कुछ तस्वीरें इतनी अस्पष्ट क्यों हैं।
बिल्कुल।
मैंने फ़ाइलें पढ़ी हैं।
वह आमतौर पर ऐसा बर्ताव नहीं करती है।
नहीं।
फ़ैटिन नाराज़ होने पर ग़ायब नहीं होती।
आज कितनी देर अभ्यास किया?
एक घंटा अकेले, दो घंटे मंडली के साथ।
ब्राम्स पर काम किया?
पता है क्या? मैं अंदर जा रही हूँ।
मुझसे इतनी पूछताछ करेंगी तो मैं आराम कैसे कर पाऊँगी?
गोश्त को पकाओ, अपनी बेटी को नहीं!
कितने बजे हैं?
दोपहर के 1:25 हो गए।
अच्छा, उस घड़ी की नीलामी की आख़िरी बोली का वक्त हो गया।
ए, मेरा टैबलेट ले आओगी?
कहीं कोई ढोंगी ख़रीदार उसे नाक के नीचे से न ले जाए।
अभी भी तीन मिनट बचे हैं, तो सब ठीक है।
ठीक है। उस पर नज़र रखना।
छोटा सा नज़राना - ताकि मैं तुम्हारे ख़यालों में रहूँ
एक और भेजो - प्लीज़ (इतना उतावला हूँ कि तमीज़ भूल गया)
कोई मुझसे पूछेगा कि मैंने क्या पहन रखा है
बताओ कि हम कब मिलेंगे और मैं बता दूँगी कि मैंने क्या पहन रखा है
कोई नई बोली?
न। कोई नई बोली नहीं लगी।
लगता है आज रात हम सब विजेता होंगे!
एक कौर खाकर देखो।
तुम बेमिसाल औरत हो!
-अच्छा है, है न? -बहुत अच्छा है!
बस लिंग की तस्वीर है।
हाँ, पर वह तुम्हारे पापा हैं!
जो भी हो।
उन्होंने अपने लिंग की घिनौनी तस्वीरें दर्जनों बदचलन लड़कियों को भेजी हैं।
उनमें से कुछ के साथ असल ज़िंदगी में सोए भी हैं।
मुझे उनकी निजी ज़िंदगी की इज़्ज़त करने की कोई ज़रूरत नहीं है।
उन्होंने ऐसी तस्वीर डाली।
तो तुमने बदले में इस तस्वीर को उनके सारे संपर्कों को भेज दिया?
पता न चलेगा कि मैंने किया है।
मैंने बिल्कुल गुप्त तरीके से ऐसा किया।
ख़ुद को बिल्कुल दूर रखा।
पता है मुझे तुम्हारी क्या बात पसंद है?
तुम कभी फालतू की गप्पे नहीं हाँकती हो।
पर हम यहाँ हैं, तो कभी ग़ौर किया है कि लिया कितना सनक जाती है?
मतलब, वाकई! अपने आशिक की किताब को कैसे सीने से लगाकर रखती है।
मतलब, सच में। थोड़ा तो ख़ुश रहो।
एक ही थाली के चट्टे-बट्टे।
तुम दोनों एक-दूसरे को एक ही सलाह देने की कोशिश कर रही हो।
नहीं।
वह कुछ ज़्यादा ही सनकी है।
ठीक है।
-धत्! -हे भगवान!
-यह क्या है? -तुम ठीक हो?
-यह क्या है? मैं अंदर धँस रही हूँ। -आओ।
-रेचल, शांत रहो। -मैं अंदर जा रही हूँ।
-मैं पकड़ती हूँ। -क्या हो रहा है?
यह क्या हो रहा है?
नहीं।
-नहीं! रेचल! -मैं ख़ुद निकल जाऊँगी।
मैं कर लूँगी! ख़ुद निकल जाऊँगी।
-रेचल! बस करो! -ख़ुद निकल जाऊँगी।
-मुझे छोड़ो! -बचाओ!
-तुम और बिगाड़ रही हो! -बचाओ! इसे बाहर निकालो!
ठीक है।
मैं क्या करूँ?
धत् तेरे की।
-मुझसे लड़ना बंद करो! -मुझे छोड़ो!
शेल्बी! रुक जाओ! वहीं रहो! आगे मत बढ़ना!
घूमकर आओ।
मेरा हाथ पकड़ो।
बुझना मत।
मुझे यहाँ से बाहर निकालो!
मुझे अपना हाथ दो।
लड़ना बंद करो। मेरी बात सुनो।
तुम्हें लड़ना बंद करना होगा, ठीक?
लड़ना बंद करो।
तुम देखोगी कि सब आसान हो जाता है।
बस जाने दो।
और हमें तुम्हारी मदद करने दो। ठीक है, साँस लो।
शांत हो जाओ।
गहरी साँस लो।
साँस छोड़ो।
गहरी साँस लो।
हम तुम्हारी मदद करना चाहते हैं, ठीक?
तीन की गिनती पर। एक, दो, तीन।
तो... भगवान जानते हैं कि मैं हार नहीं मानती, पर कभी न कभी...
इस खोज को...
हाँ। यह सही कह रही है।
हमें रुक जाना चाहिए। कल फिर से ढूँढ़ेंगे।
हमें ढूँढ़ते रहना होगा।
हम रुक नहीं सकते।
सूरज जल्द ही डूब जाएगा, लिया।
तुम चाहती हो हम यहाँ अंधेरे में भटकें?
हमें उसे ढूँढ़ना ही होगा।
फ़ैटिन!
-फ़ैटिन! -फ़ैटिन!
फ़ैटिन!
माँ?
मुझे नहीं... मुझे समझ नहीं आ रहा कि मैं क्या करूँ।
-समझ नहीं आता कि क्या करूँ। -मैं आपके पास हूँ। आइए।
हमेशा लगता था कि यह रंग आप पर ख़ूब जँचेगा।
मुझे बेहद अफ़सोस है, माँ।
फ़ैटिन!
-फ़ैटिन! -फ़ैटिन!
लिया!
-फ़ैटिन! -क्या हाल है?
-फ़ैटिन! -फ़ैटिन!
हे भगवान! तुम्हें क्या हो गया?
वह नेल पॉलिश है क्या?
तो तुम यह कर रही थी? अपने नाखून रंग रही थी?
हम डर के मारे पागल हो गए!
इस दौरान तुम यहाँ मैनी-पेडी कर रही थी?
बात ख़त्म हो गई?
तुम लोगों को कुछ दिखाना है।
क्या?
फ़ैटिन! हाँ!
आओ, दोस्तो। चलो।
हाँ!
क्या तुम वह ढूँढ़ने निकली थी?
मेरा मतलब, पानी।
पता नहीं।
हाँ। नहीं।
मैं बस कुछ काम की चीज़ करना चाहती थी।
रास्ते में सुराग छोड़ने की तरकीब काफ़ी अच्छी थी।
हाँ, पानी ढूँढ़ने का क्या फ़ायदा होता अगर हम उस तक वापस न पहुँच पाते?
तुम ही कहती रहती हो कि भटकना कितना आसान होता है।
हाँ!
और पता है क्या? मुझे आज तक तुम पर इतना नाज़ नहीं हुआ।
बस करो!
हाँ! फ़ैटिन!
हाँ!
फ़ैटिन!
तुम्हारी माँ ने इस हफ़्ते तीन घर खो दिए।
मस्जिद में मुँह दिखाने के काबिल नहीं रही।
तुम्हारे भाई शर्म के मारे स्कूल नहीं जा सकते।
मेरी वजह से नहीं।
माँ।
माँ। मम्मी, मेरी तरफ़ देखिए।
सत्यानाश!
पूरे ईस्ट बे में इनकी इश्कबाज़ी की सज़ा मुझे क्यों मिल रही है?
तुम्हारे पिता और मेरी निजी ज़िंदगी से तुम्हारा कोई लेना-देना नहीं है!
तो, मैं बुरी हूँ।
यह बेवफ़ा इंसान नहीं।
तुम अभी समझने के लिए छोटी हो,
पर शादी एक भूल की वजह से नहीं टूटती,
-यह जन्मों का... -एक?
इनसे न जाने कितनी...
तुम्हारी माँ सही थी। मैंने तुम्हें ज़्यादा शह दी।
तुम्हें लिहाज़ नहीं है। हमारा। परिवार का। किसी का भी।
भाड़ में जाइए!
फ़ैटिन, तुम ख़ुद अपने लिए गड्ढा खोदती रहती हो।
तुम्हारा बर्ताव, बड़ों की इज़्ज़त न करना, यह हाथ से निकल चुका है।
हमने तय किया है कि
घर से दूर रहकर तुम अपना मकसद पहचानोगी
और तुम्हारा बचपना थोड़ा कम होगा।
इसका क्या मतलब है?
एक रिट्रीट केंद्र... नौजवान लड़कियों के लिए।
उम्मीद है, वहाँ तुम अपने अलावा किसी और की इज़्ज़त करना सीखोगी।
हाँ, हरगिज़ नहीं। मुझे मंज़ूर नहीं।
माफ़ करना, फ़ैटिन,
पर यह होकर रहेगा।
मेरे लड़कियों की मंडली में कुंबाया गाने से हमारा हिसाब बराबर हो जाएगा?
कैसे पता चला कि वह मैंने किया था?
माँ के पैसों से जासूस लगाया था?
कुछ तो कहिए!
कितनी भी कोशिश कर लूँ,
यह नहीं समझ पाऊँगा कि तुमने ऐसा क्यों किया।
मैं तुम्हारा दोस्त था।
तुम्हें समझता था, क्योंकि हम एक जैसे हैं।
हम एक जैसे नहीं है।
जो चाहें वह लेते हैं, बंधन से कतराते हैं, ज़िंदगी जीते हैं।
जिन्हें चाहती हूँ उन्हें ठेस नहीं पहुँचाती।
जो ठेस तुमने पहुँचाई हो वह बेहद गहरी है। तुम्हें दिख नहीं रहा?
आप बेहद नीच इंसान हैं।
शायद माँ अभी तक यह जानती नहीं, पर एक दिन जान जाएँगी।
तुम हमारे परिवार के लिए एक ख़तरा हो।
और तुम्हारा इस घर में होना हम सबके लिए ख़तरा है।
रिट्रीट के बाद, तुम्हें ओरेगन के एक बोर्डिंग स्कूल में भेजेंगे।
सख़्त, पारंपरिक, मुस्लिम, ताकि तुम सीखो कि ज़िंदगी में क्या ज़रूरी है।
-मज़ाक कर रहे हैं। -यह मज़ाक नहीं।
तुमने ख़ुद आफ़त बुलाई है।
क्या?
मेरा कमरा हड़पने की फ़िराक में हो?
यहाँ आओ।
हाँ।
पसंद आए? अभी रंगवाएँ हैं। अच्छा लग रहा है?
यहाँ आओ।
हाँ! झरने वाली मंज़िल पर भी पहुँच गईं।
जिससे हमारा सिरदर्द बच गया।
पानी। सब सलामत। फिर से एक साथ।
जश्न मनाना चाहोगी?
थॉम, यह शराब कहाँ रखती है?
क्या लड़की है!
मैं आपसे 12 कदम आगे हूँ।
भले आदमी।
मुझे नहीं चाहिए।
इसे मेरे मुँह पर फेंको।
क्या?
इसे मेरे मुँह पर फेंको।
चलो भी। तुम्हें ज़रूरत है।
कोई सज़ा नहीं। कोई बदला नहीं। बस तुम्हारा गुबार निकल जाएगा।
बेहतर लगा?
बुरा नहीं था।
बहुत अच्छे। अब अपना ज़िद्दीपन छोड़ो।
कमर कसो, कोई ग़लती मत करो, और दोबारा कभी मेरी तौहीन मत करना।
जिन ग़लतियों से जनेट की मौत हुई वे लापरवाह थीं
और उनका दोष मुझ पर मढ़ा नहीं जा सकता।
इससे याद आया, अब वक्त हो गया है।
अच्छा। संभलकर, अभी भी गर्म हो सकता है।
खौलता पानी भी चलेगा, मुझे बहुत प्यास लगी है।
पता है इस पानी के साथ क्या अच्छा लगता? थोड़ा खाना।
वाकई भूख लगी है, यार।
आज की बातचीत के बाद,
मुझे भूखे रहने का इतना डर नहीं है।
किसी भूखे जानवर के हम तक पहुँचने का डर ज़्यादा है।
पानी उबलने में कितना वक्त लगता है?
कम से कम एक मिनट, कीटाणुओं को मारने के लिए।
कैस कह सकते हैं कि एक मिनट हो गया?
चाहो तो मैं गिन सकती हूँ।
एक-एक हज़ार, दो-एक हज़ार।
मुझे क्या कहना चाहिए? एक-एक हज़ार, या एक-मिसिसिपी?
मुझे पता नहीं कौन सा वाला ज़्यादा सही है, तो...
ए, मार्था।
यह लो। इससे मदद मिलेगी।
हे भगवान। कितनी सुंदर घड़ी है।
आख़िर 78,000 डॉलर की है।
अच्छा, मुझे इसे छूना नहीं चाहिए।
कोई बात नहीं।
मेरी चीज़ तुम्हारी है।
या यह सब डोरथी की माल सूची का हिस्सा है, है न?
हाँ, बिल्कुल है!
पता है, तुम्हें सबके साथ हर चीज़ बाँटने की ज़रूरत नहीं है।
मेरी सबसे लकी अंडरवियर।
किसी को बताना मत।
-फ़ैटिन... -रुको।
पहले मैं बोलना चाहती हूँ।
मुझे जेफ़ वाली बात का ढिंढोरा नहीं पीटना चाहिए था।
मैंने हद पार कर दी।
उसके साथ तुम्हारा जो संबंध था मुझे उसमें नुक्स निकालने का हक नहीं।
वह शायद तुमसे बेइंतहा मोहब्बत करता हो।
और, पूरा सच बताऊँ...
मैं प्यार के बारे में कुछ नहीं जानती।
अब मैं बोलूँ?
शौक से बोलो।
-मैंने कल तुमसे बहुत बदतमीज़ी की। -जानती हूँ!
यार, अगर मैं उस गुस्से का शिकार नहीं होती, तो बहुत प्रभावित होती।
मैं अभी एक चीज़ करके देखूँगी।
और वादा नहीं कर सकती कि वह ठीक होगा।
अब जो ये नामुराद जज़्बात बयान हो गए हैं,
चलो जमकर पानी पिएँ।
शुक्रिया।
द नेचर ऑफ़ हर जेफ़्री गलैनिस
आँच धीमी है।
पक्का?
शिकारी मज़ाक की बात नहीं होते।
बिल्कुल इशारे पर भयानक आवाज़ निकाली।
हाँ। और हर रात और करीब आती जा रही है।
फिर हम रात के अंधेरे में टहलकर, ख़ुद को शिकार बनाने पर क्यों आमादा हैं?
इसकी वजह से।
यह जनेट की कब्र है।
या जो भी बचा हो।
उसे यहाँ दफ़न रखना तब तक ठीक था जब तक बचाव दल आने का आसरा था।
पर अब एक हफ़्ता गुज़र गया है।
एक उथली कब्र, कैंप के बिल्कुल पास।
उनको न्योता देगी जिन्हें हम बुलाना नहीं चाहते।
अब वक्त आ गया है कि इसे गहरी कब्र में दफ़नाएँ
और साथ ही यहाँ से बहुत दूर।
रुको, हम उसकी लाश खोदकर निकालेंगे?
क्या वह...
धर्म विरोधी होगा?
मुझे नहीं लगता हमारे पास और कोई चारा है।
भाड़ में जाए। मैं शुरू करती हूँ।
उसकी लाश कहाँ गई?
शायद हमने ठीक से नहीं खोदा हो?
उसे इससे गहरा नहीं दफ़नाया था। हरगिज़ नहीं।
फिर शायद यह सही जगह न हो।
नहीं। सही जगह है। मैंने गिना।
कैंप से एक सौ बीस कदम दूर।
तो हम क्या कह रहे हैं? वह फिर से जागकर ज़ॉम्बी बन गई?
वह फिर से जी उठी?
नहीं, यह बहुत अजीब है। उसकी लाश यूँ ग़ायब नहीं हो सकती।
शायद उसे लहरें खींच ले गई हों।
संकेतक भी नहीं है।
ज़मीन गीली है। रेत की ऊँचाई बदल गई है।
-लहरें एक लाश को ले जा सकती हैं? -वे कुछ भी खींच सकती हैं।
कार, बड़े घर। समंदर बेहद ताकतवर होता है।
तो, जनेट वहाँ समंदर की लहरों पर अकेली तैर रही होगी।
ए, पर कितनी ख़बसूरत बात है।
कुदरत, जनेट को अपनी बाँहों में लिए,
उसे दूर ले जा रही है।
अलविदा, जे।
ए, तुम ठीक तो हो?
लहर वाली बात पर यकीन हुआ?
पता नहीं।
लिया को लगा कि दाल में कुछ काला है।
उसे ऐसा आभास हो रहा था।
उसने यह बात किसी और को बताई?
नहीं, बस मुझे।
बाकी लोग सोचते कि वह बावली हो चुकी है।
पहले से ही सोचते थे।
पर तुमने उस पर यकीन किया?
यह नहीं लगा कि वह बिना वजह राई का पहाड़ बना रही थी?
पता नहीं।
शायद इसलिए क्योंकि मैं उसे पसंद करने लगी थी।
पर, हाँ, मुझे उसकी बात पर यकीन था।
मैं वापस जा रही हूँ।
तुम्हें भी चलना चाहिए।
संवाद अनुवादक श्रुति शुक्ला
रचनात्मक पर्यवेक्षक शीला सिजिन मैथ्यूज़